
 Uzņēmuma   līgums Nr. _________                

 (objekts: Akadēmijas laukumā 1, Rīgā,      kadastra Nr. 0100 042 2001)
Rīgā,                                                                                       2023.gada  ___.  ________

Latvijas Zinātņu akadēmija, saskaņā ar tās Hartu un Statūtiem, tās Lietu pārvaldnieka Vitālija Kozlovska personā, kurš rīkojas LZA  spēkā esošas pilnvaras pamata, turpmāk līguma tekstā  saukts Pasūtītājs, no vienas puses, un pakalpojumu piegādātājs – _________________, tās valdes locekļa _____________ personā, kurš darbojas, pamatojoties uz Statūtiem, turpmāk līguma tekstā  saukta Piegādātājs, abi līgumslēdzēji turpmāk saukti Puses, pamatojoties uz iepirkuma „Teritorijas un pieguļošās teritorijas uzkopšanas pakalpojumu sniegšana Akadēmijas laukumā 1, Rīgā” ar identifikācijas Nr. LZA 2023/1,  turpmāk – Iepirkums, rezultātiem, izsakot savu brīvi radušos gribu, bez maldības, viltus vai spaidiem, vienojas un noslēdz šo līgumu, turpmāk – Līgums, par sekojošo:
1. LĪGUMA PRIEKŠMETS
0.1. Pasūtītājs uzdod un Piegādātājs apņemas sniegt nekustamo īpašuma Akadēmijas laukumā 1, Rīgā, turpmāk – Objekts, teritorijas uzkopšanas pakalpojumus saskaņā ar Tehnisko specifikāciju (Līguma 1.pielikums), Teritorijas uzkopšanas plānu (Līguma 2.pielikums), Izpildītāja Finanšu piedāvājumu iepirkumam (Līguma 3.pielikums) un Pieteikumu dalībai iepirkumā (Līguma 4.pielikums),  kas ir šī Līguma neatņemamas sastāvdaļas, un Līguma noteikumiem, turpmāk – Pakalpojumi. 
Līguma 1.1. punktā norādītas uzkopšanas teritorijas kopējā platība ir  9497 m2, tajā skaitā: 
       1.1.1. zāliena platība 5199,25 m2; 
1.1.2.  ietves  no Elijas ielas puses  platība 213,5 m2; ietves no Puškina ielas puses    platība   96,25 m2 ,   ietves kopēja platība 309,75 m2 ;
       1.1..3.  citas ietves kopējā platībā 2035,0 m2 ;1
       1.1.4.  iekšējas ietves  un celiņu platībā  416,0 m2;
      .1.1.5.  piebraucamos ceļos Elijas ielas pusē ar  platību 150,2 m2; Puškina ielas pusē ar platību     28,0  m2 , kopā 178,0 m2; 
       1.1.6.  citi  celiņi un ietves, tajā skaitā ārējo kāpņu  ar pandusu,  platībā  425  m2;
       1.1.7.  divas autostāvvietas teritorija ar platību 1350,00 m2.
0.2. Pirms Līguma noslēgšanas Piegādātājs ir apsekojis Līguma 1.1. punktā minēto teritoriju, un tās stāvoklis Piegādātājam ir saprotams.
0.3.  Pakalpojumu sniegšanas termiņš – 36 (trīsdesmit) mēneši no šī Līguma paredzēto pakalpojumu veikšanas  uzsākšanas.
0.4. [bookmark: _GoBack] Pakalpojumu uzsākšana, pusēm vienojoties, ir noteikta  2024. gada 01.janvārī.
1. PIEGĀDĀTĀJA PIENĀKUMI UN TIESĪBAS
2.1. Sniegt visus Līguma 1.pielikumā norādītos Pakalpojumus pienācīgā kārtībā un kvalitātē, ievērojot Līguma nosacījumus un saskaņā ar Līguma 1.pielikumā noteikto izpildes grafiku, atbilstoši Rīgas domes 2015. gada 28. aprīļa saistošo noteikumu Nr.146 „Rīgas pilsētas teritorijas kopšanas un būvju uzturēšanas saistošie noteikumi” (29.12.2021.  redakcijā)  prasībām;
2.2. Saņemot Pasūtītāja pamatotas pretenzijas par sniegtajiem Pakalpojumiem, nekavējoties  novērst trūkumus Pakalpojumos.
2.3.Sniedzot Pakalpojumus, ievērot spēkā esošo normatīvo aktu noteikumus, drošības tehnikas, darba aizsardzības, apkārtējās vides aizsardzības un ugunsdrošības noteikumus. Par jebkuru Pasūtītājam, vai  trešajām personām nodarīto mantisko vai nemantisko kaitējumu šī punkta neievērošanas dēļ ir atbildīgs Izpildītājs. 
2.4.Sniegt Pakalpojumus, nodrošinot netraucētu Objekta apakšnomnieku darbību. 
2.5.Saskaņot ar Pasūtītāju un Objekta apakšnomnieku Līgumā 1.pielikumā un 2.pielikumā noradīto pakalpojumu sniegšanas laiku, ja tie var apgrūtināt Objekta apakšnomnieka darbību. 
2.6.Ievērot pilnu konfidencialitāti attiecībā par jebkuru ar Objekta apakšnomnieku darbību saistīto informāciju, kuru Izpildītāja nodarbinātie var tieši vai netieši iegūt Pakalpojumu sniegšanas procesā. Izpildītājs nodrošina Pakalpojumu sniegšanas laikā tieši vai netieši iegūtās informācijas par Objekta apakšnomnieku darbību neizpaušanu trešajām personām. 
2.7.Nodrošināt nepieciešamu un atbilstošu tehniku un inventāru, tai skaitā Līguma 1. pielikumā  noradīto, Pakalpojumu pilnīgai un Līguma nosacījumiem atbilstošai sniegšanai. Piegādātājs ir tiesīgs izmantot šo tehniku un inventāru savām vajadzībām, izvest no Objekta, nomainīt sabojājušos tehniku ar analoģisku, kura nodrošina Pakalpojumu sniegšanu atbilstoši Līguma un Līguma 1. pielikuma nosacījumiem.
2.8.Ik rudenī pēc lapu un zaru nobiršanas  izvest tās no  Objekta teritorijas.
2.9.Par saviem līdzekļiem novērst bojājumus un segt zaudējumus, kas radušies Pasūtītājam Piegādātāja nekvalitatīvi sniegto Pakalpojumu dēļ.
2.9.Nekavējoties pēc Pasūtītāja paziņojuma par Līguma izbeigšanu saņemšanas pārtraukt Pakalpojuma sniegšanu.
2.10.Piegādātāja tiesības Līguma 4.3.apakšpunktā noteiktajā kārtībā saņemt samaksu par Pasūtītājam pilnībā un atbilstoši Līguma nosacījumiem sniegtajiem Pakalpojumiem.

3. PASŪTĪTĀJA PIENĀKUMI UN TIESĪBAS
3.1. Pasūtītāja pienākumi:
3.1.1. Savlaicīgi sniegt Piegādātājam Pakalpojumu sniegšanai nepieciešamo Pasūtītāja rīcībā esošo informāciju par Objektu. 
3.1.2. Līguma izpildes laika posmā piešķirt  Piegādātgājam lietošanā:
3.1.2.1. telpu (garāžu)  tehnikas glabāšanai;
3.1.2.2. pagrabtelpu ar platību 18  m2  smilšu un sāls uzglabāšanai;
3.1.2.3. sadzīves telpu  (apsardzes būda) darba apģērba, inventāra  glabāšanai un           
                        personāla atputai.
3.1.3. Nepieciešamos gadījumos  sniegt Piegādātājam iespēju  izmantot Pasūtītāja elektrību un ūdens.
3.1.4. Veikt samaksu par atbilstoši Līguma nosacījumiem un Līguma 1. pielikumam sniegtajiem Pakalpojumiem, Līguma noteiktajā termiņā un kārtībā.
3.2. Pasūtītāja tiesības: 
3.2.1. Ja Pasūtītājam ir radušās pamatotas pretenzijas par sniegtajiem Pakalpojumiem, tad Pasūtītājs sastāda rakstveida pretenziju, kurā tiek norādīti nepaveiktie jeb nekvalitatīvi veiktie darbi, kā arī termiņi, kuru laikā ir jānovērš pretenzijā minētie trūkumi;
3.2.2. Puses vienojusies, ka Piegādātāja pienākums sniegt  rakstiskās atbildes uz Pasūtītāja pretenzijām 5 (piecu) darba dienas laikā pēc tās saņemšanas (atbilstoši Paziņošanas  likuma  8. pantam).
3.2.3.      Pasūtītājs ir tiesīgs pieaicināt trešās personas gadījumā, ja Piegādātājs nenovērš Pasūtītāja rakstveida pretenzijā minētos trūkumus vai citas nepilnības, Pasūtītājs ir tiesīgs veikt to uz Piegādātāja rēķina.
3.2.4. Pasūtītājs nav atbildīgs par Objektā uzglabājamo Piegādātāja inventāru, tehniku un materiāliem.
3.2.5. Pasūtītājam ir tiesības neapmaksāt Piegādātāja rēķinus par Pakalpojumiem, par kuriem saskaņā ar Līguma 3.2.1.punktu Pasūtītājs ir sagatavojis pretenziju, un kuri netika izpildīti vai kuru neatbilstība Līguma nosacījumiem, tai skaitā kvalitātes prasībām, netika novērsta vai tika novērsta pieaicinot trešo personu.
3.2.6. Uz Piegādātāja rēķina pieaicināt trešās personas Līguma 3.2.1.punktā noteiktajā kārtībā sagatavotajā pretenzijā konstatēto Pakalpojumu neatbilstību Līguma nosacījumiem, tai skaita kvalitātes prasībām, novēršanai. 
4. LĪGUMA CENA UN APMAKSAS NOTEIKUMI
4.1. Līguma cena par kvalitatīvi sniegtiem Pakalpojumiem ir EUR ________ (_________________________________eiro)  36 mēnešos,  saskaņā ar Piegādātāja iesniegto Finanšu piedāvājumu (Līguma 3.pielikums), sadalot šo summu 36 mēnešos vienādās daļās. Pievienotās vērtības nodoklis (turpmāk – PVN) tiek aprēķināts un maksāts papildus saskaņā ar spēkā esošiem normatīviem aktiem. Līguma cena ietver visas izmaksas, kas saistītas ar pilnīgu un Līguma nosacījumiem atbilstošo Pakalpojumu sniegšanu, tajā skaitā darbaspēka, materiālu, tehnikas un inventāra izmaksas, nodokļi, transporta izmaksas, darbu organizācijas izmaksas un jebkuras citas Izpildītāja izmaksas, kas saistītas ar Pakalpojuma sniegšanu Pasūtītājam, neieskaitot PVN.
4.2. Kopējā cena par mēneša laikā pilnīgi un atbilstoši Līguma nosacījumiem sniegtajiem Pakalpojumiem saskaņā ar Līguma 3.pielikumu ir EUR  _______ (_____________________________ eiro) vienā mēnesī  (turpmāk tekstā – Līguma cena mēnesī). PVN tiek aprēķināts un maksāts papildus saskaņā ar spēkā esošiem normatīviem aktiem. Līguma cena mēnesī ietver visas izmaksas, kas saistītas ar pilnīgu un Līguma nosacījumiem atbilstošo Pakalpojumu sniegšanu, tajā skaitā darbaspēka, materiālu, tehnikas un inventāra izmaksas, nodokļi, transporta izmaksas, darbu organizācijas izmaksas, un jebkuras citas Izpildītāja izmaksas, neieskaitot PVN. 
4.3. Līguma cenu mēnesī par faktiski sniegtajiem Pakalpojumiem Pasūtītājs apmaksā saskaņā ar Piegādātāja izrakstīto rēķinu, 15 (piecpadsmit) darba dienu laikā no Piegādātāja rēķina saņemšanas dienas pārskaitot naudu uz Piegādātāja bankas kontu. Par samaksas dienu uzskatāma diena, kad Pasūtītājs veic naudas pārskaitījumu.
4.4.  Puses vienojas, ka rēķins var tikt sagatavots elektroniski. Rēķinus Pasūtītājs nosūta
 Piegādātājam elektroniski uz e-pasta adresi: ________________ . Rēķini ir derīgi bez paraksta. Ja rēķins  netiks apmaksāts laicīgi, atkārtoti  Iznomātājs  nosūta rēķinu Nomniekam uz šī Līguma Pūšu rekvizītos noradītu NOMNIEKA e-pasta adresi.
4.5. PVN likmes izmaiņu gadījumā, Puses savstarpējos norēķinos izmanto jaunieviesto PVN likmi. Šajā gadījumā Puses ir tiesīgas neslēgt atsevišķu vienošanos par grozījumiem Līgumā.
5. PUŠU ATBILDĪBA
5.1. Piegādātājs novērš un pilnā apmērā atlīdzina jebkuru Pasūtītājam, Objekta apakšnomniekam un/vai trešajām personām nodarīto mantisko vai nemantisko kaitējumu, kas radies Piegādātāja, tā nodarbināto, pieaicināto trešo personu Pakalpojuma sniegšanai  darbību vai bezdarbību dēļ, tai skaitā sniedzot kvalitātes prasībām neatbilstošo Pakalpojumu.
5.2. Ja Pasūtītājs neievēro 4.3.punktā noteikto rēķina apmaksas termiņu, tad Pasūtītājs maksā Piegādātājam līgumsodu 0,1% apmērā no laikā nenomaksātās summas par katru nokavēto dienu, bet ne vairāk kā 10% no Līguma 4.1.punktā minētās Līguma cenas. 
5.3. Ja Piegādātājs nenovērš Pasūtītāja atbilstoši 3.2.1.punktam iesniegtajā pretenzijā norādītās neatbilstības Līguma nosacījumiem 3 (trīs) dienu laikā no pretenzijas iesniegšanas dienas, tad Piegādātājs maksā Pasūtītājam līgumsodu EUR 50,00 (piecdesmit euro un 00 centi) apmērā par katru gadījumu. 
5.4. Puses vienojas, ka Pasūtītājam saskaņā ar Līgumu pienākošos līgumsodus Pasūtītājs atskaita no Piegādātājam saskaņā ar Līgumu izmaksājamām naudas summām.
5.5. Līgumsoda samaksa neatbrīvo Puses no Līguma saistību turpmākas pienācīgas pildīšanas.
5.6. Ja Pasūtītājs atkārtoti (vismaz 3 reizes Līguma darbības laikā) konstatēs nekvalitatīvu teritorijas uzkopšanu, tad Pasūtītājam ir tiesības vienpusēji izbeigt Līgumu bez jebkādu zaudējumu atlīdzības pienākuma, nosūtot par to rakstisku paziņojumu Piegādātājam 3 (trīs) dienas iepriekš. Šajā gadījumā Piegādātājs maksā Pasūtītājam līgumsodu par saistību neizpildi EUR 500,00 (pieci simti euro un 00 centi) apmērā.
5.7. Līgumu izbeidzot pirms termiņa, Puses sastāda un abpusēji paraksta aktu par faktiski izpildītājiem darbiem konkrētajā laika posmā (no pēdējā ikmēneša Pakalpojumu pieņemšanas-nodošanas akta parakstīšanas dienas līdz Līguma izbeigšanas dienai) un veic galīgos norēķinus. Izdarot galīgo samaksu, Pasūtītājs ir tiesīgs ieturēt no tās aprēķināto līgumsodu un/vai zaudējuma atlīdzību. Savstarpējā norēķināšanās tiek veikta 15 (piecpadsmit) darba dienu laikā no šajā punktā minētā akta parakstīšanas dienas.
 
6. Citi noteikumi
6.1. Līgums stājas spēkā tā abpusējas parakstīšanas dienā . 
6.2. Pasūtītājs var vienpusēji izbeigt Līgumu, par to informējot Piegādātāju rakstveidā 30 (trīsdesmit) dienas pirms Līguma izbeigšanas, ja Pasūtītājam zudusi nepieciešamība saņemt Pakalpojumus no Piegādātāja;
6.2. Līguma izpildes laikā Pasūtītājs ir tiesīgs  izmainīt Pakalpojumu apjomu, atsakoties no kādu Līguma 1.pielikumā minēto Pakalpojumu sniegšanu vai samazinot vai palielinot uzkopjamās platības vai izmainot veicamo darbu biežumu, rakstveidā paziņojot par to Piegādātājam. Šādas izmaiņas tiek noformētas kā vienošanās pie Līguma, kas ir Līguma neatņemama sastāvdaļa, attiecīgi rakstveida grozot arī Līguma 4.2. punktā noteikto Līguma cenu mēnesī. Šādas izmaiņas nevar būt par pamatu Līguma izbeigšanai no Izpildītāja puses, kā arī vienības cenu izmaiņām.
6.3. Pušu atbildīgās personas Līguma izpildē:
6.4.1. Pasūtītāja atbildīgā persona – LZA Lietu pārvaldes  santehniskās un ventilācijas nodaļas vadītājs Aleksandrs Stepanovs, mobilais tālrunis 26104053, fakss 67221287, e-pasts: daina@lza.lv  
6.3.1. Piegādātāja atbildīgā persona – _______________, mob. tālr. ___________________, e-pasts: __________________
6.4. Pušu noteiktās Līguma izpildes atbildīgās personas, kas norādītas Līguma 6.4.punktā, ir atbildīgas par Līguma darbības koordinēšanu, problēmsituāciju risināšanu, par Pakalpojumu atbilstības pārbaudi saskaņā ar Līguma noteikumiem Pakalpojumu ikmēneša pieņemšanas-nodošanas akta parakstīšanu.
6.5. Puses tiek atbrīvotas no atbildības par Līguma saistību neizpildi vai nepienācīgu izpildi, ja tā rodas nepārvaramas varas vai ārkārtas apstākļu ietekmes rezultātā, kurus Puses nevarēja ne paredzēt, ne novērst, ne ietekmēt. Pusei, kuras līgumsaistību izpildi ietekmē nepārvaramas varas apstākļi, nekavējoties pēc šādu apstākļu iestāšanās (bet ne vēlāk kā 3 (trīs) darba dienu laikā) ir par to jāziņo otrai Pusei, iesniedzot arī kompetentas iestādes izsniegtu izziņu ar minēto apstākļu apstiprinājumu un raksturojumu.
6.6. Jebkuri Līguma grozījumi vai papildinājumi ir spēkā tikai tad, ja tie ir  rakstveidā un abu Pušu parakstīti. 
6.7. Visi strīdi, kas rodas saistībā ar šo Līgumu un tā izpildi, vispirms tiek risināti savstarpēju sarunu ceļā, bet, ja vienošanos neizdodas panākt, tad tie tiek nodoti izšķiršanai Latvijas Republikas tiesā saskaņā ar Latvijas Republikas normatīvo aktu noteikumiem.
6.8. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
6.9. Ja kādai no Pusēm tiek mainīts juridiskais statuss vai kādi Līgumā minētie Pušu rekvizīti, tālruņa, faksa numuri, adreses, u.c., tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju par otru Pusi.
6.10. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam.
6.11. Šis Līgums ir sastādīts un iztulkojams saskaņā ar Latvijas Republikas normatīvajiem aktiem un ievērojot Procedūras nolikuma noteikumus.
6.12. Līgums ir sagatavots uz 5 (piecām) lapām ar pielikumiem uz 5 (piecām) lapām divos eksemplāros, no kuriem viens tiek nodots Pasūtītājam, bet viens - Piegādātājam.
6.13. Līgumam tiek pievienoti šādi pielikumi divos eksemplāros, kas ir tā neatņemamas sastāvdaļas:
6.13.1.    1.pielikums – Tehniskā specifikācija uz divām lapām;
6.13.2.    2.pielikums - LZA Augstceltnes teritorijas un pieguļošās teritorijas Akadēmijas laukumā 1, Rīgā, plāns  (uzkopšanas pakalpojumu  sniegšanai) uz vienas lapas;

7. Pušu rekvizīti un paraksti
	                        
                Pasūtītājs:

Latvijas Zinātņu akadēmija
Reģistrēta 2006. gada 3. februārī
LR Izglītības ministrijas Zinātnisko
Institūciju reģistrā Nr. 184050,
PVN reģistrācijas Nr. 90000022543
Akadēmijas laukumā 1, Rīgā, LV-1050
Konts A/S “SEB bankā”
Bankas kods  UNLALV2X
Konts Nr. LV 41 UNLA 0001 0016 0974 8
Tālr. 67222817, fax 67221287
e-pasts: daina @lza.lv
  
	                            
                     Piegādātājs:

_____________________
Reģistrācijas Nr. ________________
Juridiska adrese: ________________,
_________, LV- _______
          Faktiska adrese: _______________,
          __________, LV-_______
Konts ______ banka 
          Bankas kods ____________
          Konta Nr. ________________________
          Tālr./fakss  _______________ 
          e-pasta adrese: ____________

	     Pasūtītāja vārdā:



________________________                         
(pēc pilnvaras  V. Kozlovskis)
	                    Piegādātāja vārdā:

___________________________  
                   ( _________)                                                     



DOKUMENTS IR PARAKSTĪTS AR DROŠU ELEKTRONISKO PARAKSTU
UN SATUR LAIKA ZĪMOGU
